Dragi colegi,


Agentia de presa Mediafax a publicat pe fluxul de aseara o stire "pe surse" in care sustinea ca ANAF a blocat conturile bancare ale societatii Realitatea Media, care opereaza principalele produse ale Grupului Realitatea-Catavencu. Stirea a fost preluata apoi de Hotnews si de Evenimentul Zilei, ziar care pe mine m-a citat fara sa ma fi sunat.

Vreau sa va asigur ca niciun cont al companiei nu a fost blocat, iar datoriile catre stat sunt achitate la zi - o informatie pe care, sigur, n-o veti regasi in presa sau pe bloguri, dar care poate fi verificata usor.

Nu stiu care au fost ratiunile pentru care Mediafax a dat drumul unei astfel de informatii pe flux, insa e foarte posibil sa fie vorba despre o comanda politica primita de agentia de presa. Daca este asa, nu pot decat sa ii asigur pe toti colegii din Realitatea-Catavencu - fie ei jurnalisti sau lucratori in departamentele de suport - ca acest grup de presa nu va
ceda presiunilor politice, la fel cum nu a facut-o in timpul recentei campanii electorale.

Activitatea financiara si operationala a Grupului se desfasoara ca de obicei. Principala tinta economica a trustului ramane incheierea anului in curs pe profit.

Stiu ca circula tot felul de informatii in legatura cu Realitatea-Catavencu in presa si pe multe bloguri de mare succes... Va sfatuiesc ca, in cazul in care aveti nelamuriri/temeri/intrebari legate de activitatea de orice fel a companiei, sa ma intrebati pe mine inainte de a da crezare colegilor ziaristi, bloggeri sau orice ar fi ei.

Multumesc
Sabina Antoniu

